Забелешка на нацрт Законот за сметководство

1. Во член 22 од нацрт Законот за сметководство е предвидено континуирано професионално усовршување на сметководителот, односно овластениот сметководител

2. Со понуденото решение од член 22 наголем бенефит имаат правните лица кои ги спроведуваат обуките од став 5 точка 1 на овој член, односно правните лица кои даваат услуги за советување и едукација од областа на сметководството и имаат одобрение и се евидентирани во Регистарот кој го води институтот. Кај истите тие правни лица, (консалтинк куќи), повеќето од друштвата за водење сметководство или останатите трговски друштва се претплатници на нивните списанија, билтени и слична литература која тие редовно ни ја доставуваат. Во списанијата и досега се обработуваат актуелни теми. Во истите тие може да се разработуваат теми од програмите за КПУ согласно годишната програма за КПУ на Институтот.

Користењето, односно читањето на таа литература претставува професионално усовршување на сметководителот.

Од таа гледна точка предлагам измена (дополнување ) на член 22 со што и претплатата на стручни списанија да се смета за КПУ со часови сразмерно на износот на претплатата, (износот на претплата поделен со вредност на час за КПУ = број на часови за КПУ ). Вака добиениот број на часови ќе се распредели рамномерно на бројот на сметководители / овластени сметководители вработени во друштвото претплатник на списанијата, кои се евидентирани во Институтот .На тој начин уплатените средства за стручни списанија ќе се важат за обезбедени часови за КПУ.најмногу до 50% од предвидените часови за КПУ во став 1) и 2) од член 22 .

3. **Предлог решение**

во член 22 :

-Во став 3 да се брише точката на крајот и да се додаде :

,  **а најмногу 50% од од часовите може да ги добие преку претплата на стручни списанија издадени од Правни и физички лица кои се евидентирани во Регистарот на лица кои спроведуваат обуки организирани од Институтот.**

-во став 5 да се додаде нова точка :

**8) Претплата на стручни списанија издадени од Правни и физички лица кои се евидентирани во Регистарот на лица кои спроведуваат обуки организирани од Институтот**

Со оваа дополнување на член 22 ќе се постигне:

- намалување на расходитите на трговските друштва по основ на обезбедување на потребен број на часови за КПУ и

- намалување на денови на отсуства од работа по основ на посета на организирана обука за КПУ .

Предлагач: Валентина Чавковска

Број на уверение: 0107029